钦定古今图书集成/明伦汇编/官常典/第487卷 > 张定和
## 钦定古今图书集成/明伦汇编/官常典/第487卷 > 张定和

按《隋书》本传：“定和，字处谧，京兆万年人也。少贫贱，有
志节。初为侍官，会平陈之役走和当从征，无以自给，
其妻有嫁时衣服，定和将鬻之，妻靳固不与，定和于
是遂行。以功拜仪同，赐帛千匹，遂弃其妻。是后数以
军功加上开府、骠骑将军。从上柱国李充击突厥，先
登陷阵，卤刺之中颈，定和以草塞疮而战，神气自若”，
卤遂败走。上闻而壮之，遣使者赍药驰诣定和所劳
问之。进位柱国，封武安县侯，赏物二千段，良马二匹，
金百两。炀帝嗣位，拜宜州刺史。寻转河内太守，颇有
惠政。岁馀，征拜左屯卫大将军。从帝征吐谷浑，至覆
袁川。时吐谷浑主与数骑而遁，其名王诈为浑主，保
《车我真山》。帝命定和率师击之。既与贼相遇，轻其众
少，呼之令降，贼不肯下。定和不被甲，挺身登山，贼伏
兵于岩谷之下，发矢中之而毙。其亚将柳武建击贼，
悉斩之。帝为流涕。赠光禄大夫。时旧爵例除，于是复
封武安侯，谥曰“壮武”，赠绢千匹，米千石。子世立嗣，寻
拜为光禄大夫。